Vinrok Interneshnl vakolatxonasi yopilishi mumkin
O'zbekistonda ayollarning huquqiy savodxonligini ko'tarishga uringanlik aybi bilan AQShga qarashli navbatdagi nodavlat tashkilot - Vinr
O`zbekistonda ayollarning huquqiy savodxonligini ko`tarishga uringanlik aybi bilan AQShga qarashli navbatdagi nodavlat tashkilot yopilish arafasida. Vinrok Interneshnl () vakolatxonasini yopish masalasini Toshkent shahar fuqarolik sudi ko`rib chiqishi kutilmoqda. O`zbekiston Adliya vazirligiga ko`ra, Vinrok Interneshnl noqonuniy tarzda O`zbekiston ayollarining huquqiy savodxonligini oshirish maqsadida mahalliy nodavalat tashkilotlar vakillari bilan mashg`ulotlar o`tkazgan. Nodavlat tashkilotga yana bir e`tiroz noshirlik faoliyati haqidagi qonunning buzilgani va “Islom va ayollar” mavzusidagi kitobning chiqarilishiga homiylik qilganidir. Adliya vazirligiga ko`ra, Vinrok Interneshnl vakolatxonasining faoliyat nizomida asosan O`zbekiston qishloq xo`jaligiga oid nodavlat tashkilotlar bilan hamkorlik qilish belgilangan. Jumladan, fermerlar faoliyati, sohaga oid tajriba almashinuvlari. Kuzatuvchilar O`zbekistonda xalqaro nodavlat tashkilotlar faoliyatini tugatish rejalangan siyosat asosida davom etmoqda va bu jarayonda huquqiy qonunbuzarliklar mavjudligi haqida gapirish o`rinsizdir, demoqdalar. Mahalliy nodavlat tashkilot vakillaridan birining aytishicha, xalqaro nodavlat tashkilotlar faoliyatining tugatilayotgani haqida matbuotda ma`lum qilinayapti, biroq so`nggi paytda yuzlab mahalliy tashkilotlarning yopilishi haqida hech narsa deyilmayapti. Vinrok Interneshnl tashkiloti O`zbekistonda 1994 yilda faoliyat boshlagan. Vakolatxona faoliyati AQShning Xalqaro taraqqiyot agentligi tomonidan moliyalashtirib kelingan.